CELEX: 32019D2002
Language: sk
Date: 2019-11-28 00:00:00
Title: Vykonávacie rozhodnutie Komisie (EÚ, Euratom) 2019/2002 z 28. novembra 2019, pokiaľ ide o oprávnenie Bulharska naďalej používať určité približné odhady na výpočet základu vlastných zdrojov založených na DPH v súvislosti s medzinárodnou prepravou osôb do konca roka 2023 [oznámené pod číslom C(2019)8590] (Iba bulharské znenie je autentické)

2.12.2019   
               
               
                  SK
               
               
                  Úradný vestník Európskej únie
               
               
                  L 310/50
               
            
         VYKONÁVACIE ROZHODNUTIE KOMISIE (EÚ, Euratom) 2019/2002
         z 28. novembra 2019,
         pokiaľ ide o oprávnenie Bulharska naďalej používať určité približné odhady na výpočet základu vlastných zdrojov založených na DPH v súvislosti s medzinárodnou prepravou osôb do konca roka 2023
         [oznámené pod číslom C(2019)8590]
         (Iba bulharské znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na Zmluvu o založení Európskeho spoločenstva pre atómovú energiu,
         so zreteľom na nariadenie Rady (EHS, Euratom) č. 1553/89 z 29. mája 1989 o konečných jednotných dohodách o vyberaní vlastných zdrojov pochádzajúcich z dane z pridanej hodnoty (1), a najmä na jeho článok 6 ods. 3 druhú zarážku,
         po konzultácii s Poradným výborom pre vlastné zdroje,
         keďže:
         
                     (1)
                  
                  
                     Podľa článku 390a smernice Rady 2006/112/ES (2) môže Bulharsko v súlade s podmienkami, ktoré sa v tomto členskom štáte uplatňovali k dátumu jeho pristúpenia, naďalej oslobodzovať od dane medzinárodnú prepravu osôb uvedenú v časti B bode 10 prílohy X k uvedenej smernici, pokiaľ sa rovnaké oslobodenie od dane uplatňuje v jednom z členských štátov, ktoré boli členmi Spoločenstva k 31. decembru 2006. V súlade s uvedeným článkom je tieto transakcie potrebné zohľadniť pri stanovení základu vlastných zdrojov založených na dani z pridanej hodnoty (DPH).
                  
               
                     (2)
                  
                  
                     Na základe rozhodnutia Komisie 2010/4/EÚ, Euratom (3) sa Bulharsko oprávňuje na účely výpočtu základu vlastných zdrojov založených na DPH od 1. januára 2009 do 31. decembra 2018 používať okrem iného aj približné odhady, pokiaľ ide o medzinárodnú prepravu osôb uvedenú v časti B bode 10 prílohy X k smernici 2006/112/ES.
                  
               
                     (3)
                  
                  
                     Listom zo 4. apríla 2019 Bulharsko požiadalo Komisiu o oprávnenie naďalej používať určité približné odhady na výpočet základu vlastných zdrojov založených na DPH. Bulharsko nie je schopné uskutočniť presný výpočet základu vlastných zdrojov založených na DPH, pokiaľ ide o transakcie uvedené v časti B bode 10 prílohy X k smernici 2006/112/ES v súvislosti s medzinárodnou prepravou osôb. Takýto výpočet pravdepodobne predstavuje neopodstatnenú administratívnu záťaž vo vzťahu k účinku týchto transakcií na celkový základ vlastných zdrojov Bulharska založených na DPH. Bulharsko je schopné uskutočniť výpočet použitím približných odhadov pre túto kategóriu transakcií. V súvislosti s medzinárodnou prepravou osôb by sa preto Bulharsku malo povoliť naďalej vypočítavať základ vlastných zdrojov založených na DPH použitím približných odhadov.
                  
               
                     (4)
                  
                  
                     Z dôvodu transparentnosti a právnej istoty je vhodné platnosť oprávnenia časovo obmedziť,
                  
               PRIJALA TOTO ROZHODNUTIE:
         
            Článok 1
            Na účely výpočtu základu vlastných zdrojov založených na DPH od 1. januára 2019 do 31. decembra 2023 sa Bulharsko oprávňuje používať približné odhady, pokiaľ ide o medzinárodnú prepravu osôb uvedenú v časti B bode 10 prílohy X k smernici 2006/112/ES.
         
         
            Článok 2
            Toto rozhodnutie je určené Bulharskej republike.
         
         
            V Bruseli 28. novembra 2019
            
               
                  Za Komisiu
               
               Günther OETTINGER
               
                  člen Komisie
               
            
         
         
            (1)  Ú. v. ES L 155, 7.6.1989, s. 9.
         
            (2)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).
         
            (3)  Rozhodnutie Komisie 2010/4/EÚ, Euratom z 22. decembra 2009, ktorým sa Bulharsko oprávňuje používať štatistické údaje za skoršie roky ako predposledný rok a určité približné odhady na výpočet základu vlastných zdrojov DPH (Ú. v. EÚ L 3, 7.1.2010, s. 17).